## El Consell de Govern del Consorci Hospitalari Provincial de Castelló aprova la modificació de la relació de llocs de treball

*** Marciano Gómez explica que, amb esta mesura, “s’ajusta la cartera de servicis i l’estructura jeràrquica a la normativa vigent, ja que en algunes especialitats estava desfasada”
* El conseller afirma que es perseguix “dotar de major qualitat l’assistència” sanitària en l’Agrupació Sanitària Interdepartamental de Castelló, “tot això sempre en benefici dels pacients”**

El Consell de Govern del Consorci Hospitalari Provincial de Castelló ha aprovat hui, entre altres assumptes, la modificació de la relació de llocs de treball (RLT) mitjançant la qual s’amortitzen determinats llocs i se’n creen uns altres.

El conseller de Sanitat, Marciano Gómez, ha explicat que esta mesura es du a terme “amb la finalitat d’ajustar la cartera de servicis i l’estructura jeràrquica a la normativa vigent, ja que en algunes especialitats estava desfasada, d’esta manera vetlem pels drets i deures dels professionals sanitaris”.

A més, Gómez ha assegurat que es perseguix “dotar de major qualitat l’assistència sanitària” en l’Agrupació Sanitària Interdepartamental (ASI) Castelló, de la qual formen part els tres departaments de salut de la província, “tot això sempre en benefici dels pacients”.

El conseller s’ha pronunciat així després de la reunió ordinària del Consell de Govern celebrada hui i ha posat de manifest la importància d’esta mesura “en pro de l’eficiència, la correcció de desequilibris estructurals i de dotar adequadament els servicis”.

Finalment, el titular de Sanitat ha destacat que esta nova RLT suposa “una redistribució racional de recursos que millora l’eficàcia dels servicis i respon a una planificació estratègica basada en criteris de necessitat i proporcionalitat”.

Fecha: 23/06/2025